Contingut
Índex 🔎︎

# Comprova si hi ha actualitzacions

Podeu comprovar si hi ha actualitzacions manualment o automàticament.

Aquest procés de comprovació també cerca actualitzacions per a totes les extensions instal·lades.

Per fer la comprovació de manera automàtica, trieu Ajuda ▸ Comprova si hi ha actualitzacions.

Podeu activar i desactivar la comprovació automàtica a LibreOffice - PreferènciesEines - Opcions - LibreOffice - Actualització en línia.

- Si hi ha una actualització disponible, es mostrarà la icona a la barra de menú a mode de notificació. Feu-hi clic per obrir un diàleg amb més informació.

Visualitzareu el diàleg Comprova si hi ha actualitzacions, on trobareu més informació sobre l'actualització en línia del LibreOffice.

1. Habiliteu una connexió a Internet per al LibreOffice.

   Si necessiteu un servidor intermediari, introduïu-ne els paràmetres a LibreOffice - PreferènciesEines - Opcions - Internet - Servidor intermediari.

2. Trieu Comprova si hi ha actualitzacions per comprovar si hi ha disponible una versió més recent d'aquest paquet ofimàtic.

Si hi ha disponible una versió nova i no heu configurat el LibreOffice perquè la baixi de manera automàtica, podreu seleccionar una de les accions següents:

- Baixeu la versió nova.

- Instal·leu els fitxers baixats.

- Avorteu aquesta comprovació d'actualitzacions.

Si heu configurat el LibreOffice perquè baixi els fitxers de manera automàtica, la baixada començarà immediatament. Noteu que encara que minimitzeu el diàleg els fitxers es continuaran baixant.

Si les baixades automàtiques estan inhabilitades, inicieu la baixada manualment.

Si no s'ha trobat cap actualització, podreu tancar el diàleg.

Per poder actualitzar el LibreOffice necessiteu tenir drets d'administrador.